Након повратка јањичара у Београдски пашалук, убрзо су се истакла четворица јањичара који ће бити познати као дахије: Аганлија, Кучук-Алија, Мула Јусуф и Мехмед-Ага Фочић. Они су 1801. године убили тадашњег београдског везира Хаџи-Мустафа пашу, иначе наклоњеног Србима, и започели независну управу од централних власти. У то време, у читавом Београдском пашалуку, високо су подигли намете и увели читлучење. Све то, уз терор и насиље које је кулминирало Сечом кензова када је убијено 72 тадашњих српских великаша, изазвало је српски народ да се побуни против њихове власти. Након збора у Орашцу 1804. године, избила је буна на дахије, што је довело до избијања Првог српског устанка под вођством Карађорђа Петровића.